OzLabs/hebrew-wiki-articles huggingface dataset:
טריגונים עגולים

טריגונים עגולים (שם מדעי: Urolophidae) היא משפחת דגי סחוס שטוחים מסדרת הטחנאים. הם חיים במימי האזור האינדו-פסיפי ובעיקר סמוך לחופי אוסטרליה.

בני משפחה זו חיים במים רדודים וטרופיים לאורך החופים אך גם במים עמוקים. הם מצויים בצמוד לקרקעית הים ובה הם מסתתרים בחולות ובבוץ מסכנות.

אורכם הממוצע 15-80 סנטימטר והם בעלי סנפירי חזה רחבים הנפרשים לצורה דמוית יהלום. חוטמם מופנה מעלה והם בעלי עיניים גדולות, סנפירי שת קטנים ומעולים וזנב קצר מאוד. בדרך כלל הם בעלי צבעים עמומים המסייעים להם בהסוואה. הם משריצים צאצאים חיים לתוך הים. לחלק מהמינים אחד או שני דרבנות ארסיים בקצה גבם, אותם הם מפנים לאויב שמתקרב.

בטאים אלה הם טורפים של חסרי חוליות שונים ושל דגי גרם קטנים. טריגונים אלה נאכלים לעיתים נדירות אך נמצאים לעיתים בתוך רשתות גדולות.

==סוגים==
*סוג ומין יחיד Spinilophus armatus
*Trygonoptera - בו 6 מינים
*Urolophus - בו 21 מינים

הסוגים Urobatis ו-Urotrygon עברו למשפחה דומה, טריגונים עגולים אמריקאים.
==קישורים חיצוניים==

קטגוריה:טחנאים
טריגונים עגולים אמריקאים

Urobatis concentricus
טריגונים עגולים אמריקאים (שם מדעי: Urotrygonidae) היא משפחת דגי סחוס שטוחים מסדרת הטחנאים. הם דומים לבני המשפחה טריגונים עגולים מהאזור האינדו פסיפי ובעבר נכללו בה אך שייכים לעל-משפחה עצמאית - Urotrygonoidea. כפי ששמם מרמז הם מצויים בעיקר סביב חופי אמריקה, הן הצפונית והן הדרומית אך חיים רק במים טרופיים או חמימים ממוזגים באוקיינוס השקט והאטלנטי.

בדומה לטריגונים העגולים הם בעלי סנפירי חזה מעוגלים ורחבים המכירים מעין יהלום והם בעלי חוטם מעט רחב, זנב דקיק ללא שום סנפיר גבי ובעלי דוקרנים בתחילת הזנב. לרבים מהם צבעים מרהיבים הבולטים על קרקעית הים ומשמשים בעיקר לתקשורת. אורך מינים אלו 12-76 סנטימטר.

תזונתם בדומה לרוב מיני הסדרה היא מחסרי חוליות שהם שולים מקרקעית הים וגם מדגי גרם קטנים.

==מיון==
*סוג Urobatis
**מין Urobatis concentricus
**מין Urobatis halleri
**מין אורובטיס ג'מייקנסיס (Urobatis jamaicensis)
**מין Urobatis maculatus
**מין Urobatis marmoratus
**מין Urobatis molleni - נכחד
**מין Urobatis pardalis
**מין Urobatis sloani - נכחד
**מין Urobatis tumbesensis
*סוג Urotrygon
**מין Urotrygon aspidura
**מין Urotrygon caudispinosus
**מין Urotrygon chilensis
**מין Urotrygon cimar
**מין Urotrygon microphthalmum
**מין Urotrygon munda
**מין Urotrygon nana
**מין Urotrygon peruanus
**מין Urotrygon reticulata
**מין Urotrygon rogersi
**מין Urotrygon serrula
**מין Urotrygon simulatrix
**מין Urotrygon venezuelae

==קישורים חיצוניים==

קטגוריה:טחנאים
ברינואה

ברינואה (בצרפתית: Brunoy ) היא קומונה בפרברים הדרום-מזרחיים של פריז, במרחק 20.6 ק"מ ממרכז פריז.

== היסטוריה ==
ההתיישבות הראשונה בברינואה הייתה בשנת 638.

במקום שוכנת קהילה של חסידי חב"ד משנת 1946, אשר הקימו שם ישיבת תומכי תמימים ליובאוויטש.

== דמוגרפיה ==
{| class="wikitable"
!1962
!1968
!1975
!1982
!1990
!1999
!2007
!2013
|-
|14,848
|16,031
|22,727
|23,899
|24,468
|23,642
|25,981
|26,066
|}

== תאומה ==
* 
* 
* 

== קישורים חיצוניים ==

* 
* 
* 

== הערות שוליים ==

קטגוריה:איל-דה-פראנס: ערים
ג'מיימה סומגונג

ג'מיימה ג'לאגט סומגונג (באנגלית: Jemima Jelagat Sumgong; נולדה ב-21 בדצמבר 1984) היא אתלטית קנייתית, האלופה האולימפית (ריו דה ז'ניירו 2016) בריצת מרתון. זוכת מרתון לונדון (2016), מרתון רוטרדם (2013) ומרתון לאס וגאס (2006) וסגנית מרתון בוסטון (2012) ומרתון ניו יורק (2014).

סומגונג הורשעה בשימוש באימרוץ והורחקה בשנת 2017 ל-4 שנים מתחרויות וזאת לאחר שנימצאה חיובית גם בשנת 2012.

== ביוגרפיה ==
סומגונג נולדה וגדלה במחוז ננדי בקניה.

===2006===
במרתון לאס וגאס שנערך בשנת 2006 היא זכתה במדליית זהב בתוצאה של 2:35:12 שעות.

===2012===
במרתון בוסטון שנערך ב-16 באפריל 2012 היא זכתה במדליית כסף בתוצאה של 2:31:52 שעות, שתי שניות בלבד אחרי בת ארצה שרון צ'רופ (2:31:50 שעות) ולפני בת ארצה ג'ורג'ינה רונו (2:33:09 שעות).

===2013===
במרתון רוטרדם שנערך ב-14 באפריל 2013 זכתה סומגונג במדליית זהב בתוצאה של 2:23:27 שעות. במרתון שיקגו שנערך ב-13 באוקטובר היא זכתה במדליית כסף בשיא אישי חדש של 2:20:48 שעות, אחרי בת ארצה ריטה ג'פטו (2:19:57 שעות).

===2014===
במרתון בוסטון שנערך ב-12 באפריל 2014 זכתה סומגונג במדליית ארד בשיא אישי חדש של 2:20:41 שעות. במרתון ניו יורק שנערך ב-2 בנובמבר היא זכתה במדליית כסף בתוצאה של 2:25:10 שעות, 3 שניות אחרי בת ארצה מרי קייטני (2:25:07 שעות).

===2016===
====אלופה אולימפית====
במרתון לונדון שנערך ב-24 באפריל 2016 זכתה סומגונג בתוצאה של 2:22:58 שעות, וכל זאת למרות שנפלה לקראת סיום הריצה, אך סיימה בפיניש חזק לפני טיגיסט טופה מאתיופיה (2:23:03 שעות) ובת ארצה פלורנס קיפלאגט (2:23:39 שעות). ב-14 באוגוסט היא זכתה במדליית זהב באולימפיאדת ריו דה ז'ניירו בריצת מרתון בתוצאה של 2:24:04 שעות, לפני יוניס קירווה מבחריין (2:24:13 שעות) ומארה דיבאבה מאתיופיה (2:24:30 שעות) ובכך הייתה לקנייתית הראשונה שזכתה במדליית זהב אולימפית בריצה זו.

===שימוש באימרוץ===
ב-6 באפריל 2017 נמצאה סומגונג חיובית לאריתרופואטין (EPO) ומאחר וכבר נמצאה חיובית בשנת 2012 לפרדניזון היא קיבלה עונש הרחקה מתחרויות ל-4 שנים.

==קישורים חיצוניים==

== הערות שוליים ==

קטגוריה:רצות מרתון קנייתיות
קטגוריה:אתלטיות באולימפיאדת ריו דה ז'ניירו (2016)
קטגוריה:אלופות אולימפיות מקניה
קטגוריה:אלופות אולימפיות: ריצת מרתון
קטגוריה:ילידות 1984
קטגוריה:קנייתים שנולדו ב-1984
קרייזלר ביי קרייזלר

קרייזלר ביי קרייזלר (באנגלית: Chrysler by Chrysler) היא מכונית סלון מתוצרת יצרנית הרכב האוסטרלית קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1971–1976.

==תצורות==
* 4 דלתות - סלון
* 2 דלתות - הרדטופ (דגם "CH")

==סדרות==
* "CH Series" (יוצרה מנובמבר 1971)
* "CJ Series" (יוצרה ממאי 1973)
* "CK Series" (יוצרה מאוקטובר 1975)

== תמונות ==
<gallery mode="packed" heights="110">
קובץ:1972 Chrysler CH Chrysler by Chrysler coupe (8185985996).jpg | "קרייזלר ביי קרייזלר" דגם "CH" בתצורת 2 דלתות הרדטופ
קובץ:Chrysler by Chrysler CH (15222984095).jpg | "קרייזלר ביי קרייזלר" דגם "CH" בתצורת 2 דלתות הרדטופ
קובץ:1971 Chrysler CH "Chrysler by Chrysler" coupe (9603574046).jpg| "קרייזלר ביי קרייזלר" דגם "CH", שנת 1971 בתצורת 2 דלתות הרדטופ
קובץ:1971 Chrysler CH "Chrysler by Chrysler" coupe (9600344105).jpg | "קרייזלר ביי קרייזלר" דגם "CH", שנת 1971 בתצורת 2 דלתות הרדטופ
קובץ:Chrysler by Chrysler CH Hardtop (16339862115).jpg | "קרייזלר ביי קרייזלר" דגם "CH" בתצורת 2 דלתות הרדטופ
קובץ:Chrysler by Chrysler CH Hardtop (16152282108).jpg | "קרייזלר ביי קרייזלר" דגם "CH" בתצורת 2 דלתות הרדטופ
</gallery>

<gallery mode="packed" heights="110">
קובץ:Chrysler by Chrysler CJ Sedan (16247605119).jpg | "קרייזלר ביי קרייזלר" דגם "CJ" סדאן
קובץ:Chrysler by Chrysler (5040904505).jpg | "קרייזלר ביי קרייזלר"
קובץ:1974 Chrysler by Chrysler (CJ) sedan (2015-01-01) 03.jpg | "קרייזלר ביי קרייזלר" דגם "CJ" סדאן - מבט לתא הנהג
קובץ:1974 Chrysler by Chrysler (CJ) sedan (2015-01-01) 01.jpg | "קרייזלר ביי קרייזלר" דגם "CJ" סדאן, שנת 1974
קובץ:1974 Chrysler by Chrysler (CJ) sedan (2015-01-01) 02.jpg | "קרייזלר ביי קרייזלר" דגם "CJ" סדאן, שנת 1974
קובץ:1974 CJ Chrysler by Chrysler (5164516913).jpg | "קרייזלר ביי קרייזלר" דגם "CJ" סדאן, שנת 1974
</gallery>

==ראו גם==
* קרייזלר
* Chrysler VIP

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-1971
קטגוריה:כלי רכב המיוצרים באוסטרליה
קטגוריה:רכבי קרייזלר אוסטרליה
יעקב מזור

יעקב מזור (נולד בשנת 1935) הוא חוקר מוזיקה חסידית, מוזיקת כליזמר ושירי ארץ ישראל.

== ביוגרפיה ==
מזור למד כינור, תיאוריה וקומפוזיציה במחלקה לתיאוריה באקדמיה ע"ש רובין בירושלים. בעל תואר מוסמך במוזיקולוגיה מאוניברסיטת בר-אילן; נושא עבודת הגמר שלו היה: "מקומו של הרפרטואר המוזיקלי המסורתי בחתונה של יהודי גרוזיה.

מזור החל כבר בשנות ה-60 באיסוף ושימור אלפי ניגוני חסידים. הוא הוציא לאור תווים של 101 ניגונים מתוכם יחד עם אנדרה היידו בספר שם 'אוצר החסידות'.

מזור מורה לנגינת כינור ולתאוריה באקדמיה למוסיקה ע"ש רובין, ומורה למקצועות סולפג' וקונטרפונקט, ומרצה למוזיקה באוניברסיטת בר-אילן.

חוקר במרכז לחקר המוזיקה היהודית משנת 1966. אוצר בארכיון הצליל הלאומי בספרייה הלאומית משנת 1987 עד שנת 2000.

התחתן עם צילה, בתו של אברהם יערי.

== ספרים ==

* שירת הפיוטים באירועי החתונה הגרוזינית כחלק מהפעילות המוזיקלית הכללית, האוניברסיטה העברית, 1980
* מקומו של הרפרטואר המוזיקלי המסורתי בחתונה של יהודי גאורגיה, אוניברסיטת בר-אילן, 1983
*מסורת הכליזמרים בארץ ישראל, מרכז לחקר המוזיקה היהודית, האוניברסיטה העברית, 2000
* כוחו של הניגון בהגות החסידית ותפקידיו בהווי הדתי והחברתי, הוצאת ספרים יובל, 2002

=== בעריכתו ===

* ספר הניגונים חלק ג', בשיתוף עם איתן אביצור, תש"מ

== תקליטורים ==
* 'הלילות בכנען, שירי ראשונים (1882-1946)'
* 'הניגון החסידי בפי החסידים'
* 'מסורת הכליזמרים בארץ ישראל'
* 'ניגוני שמחה וריקוד של החסידים: אנתולוגיה של מסורות מוזיקה בישראל'

== קישורים חיצוניים ==

* [http://www.jewish-music.huji.ac.il/he/content/%D7%99%D7%A2%D7%A7%D7%91-%D7%9E%D7%96%D7%95%D7%A8 יעקב מזור] באתר המרכז לחקר המוזיקה היהודית
* 
* 
* יעקב מזור, [https://www.ybz.org.il/_Uploads/dbsAttachedFiles/Article_115.4.pdf מן הניגון החסידי אל הזמר הישראלי], קתדרה גיליון 115, ניסן תשס"ה
* יעקב מזור, [https://www.nli.org.il/media/25137/השושלות-החסידיות-מזור.pdf השושלות החסידיות, הטקסטים שבפיהן וזמרתן], באתר הפיוט והתפילה, תמוז תשס"ח.

קטגוריה:חוקרי מוזיקה יהודית
קטגוריה:אוצרים ישראלים
קטגוריה:מוזיקה חסידית
קטגוריה:הספרייה הלאומית
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1935
מזיד

ההגדרה המילולית של מזיד - חוטא בזדון, דומה להגדרתו בהלכה היהודית, בעוד בחוק העונשין מעשה במזיד מנמיך את דרגת היסוד הנפשי הנדרש להרשעה בביצוע העברה, ממעשה הנעשה "בכוונה תחילה" למעשה שמספיק שנעשה "בפזיזות" (אדישות, קלות דעת).
==בחוק העונשין==

==בהלכה==
בהלכה, מזיד הוא אדם שעבר על אחת ממצוות ה'לא תעשה', בכוונה. שידע שהמעשה שעושה הוא מעשה עבירה, וידע שזמן זה הוא זמן האסור בעשיית המעשה. בניגוד לשוגג שלא ידע שמעשה זה הוא מעשה אסור, או שלא ידע שזמן זה הוא זמן אסור.

מי שעבר במזיד על אחת מהעבירות, עונשו תלוי בסוג העבירה שעבר, וכן תלוי אם היו עדים והתראה. עונש העובר במזיד שונה מעבירה לעבירה, ישנם עבירות שהעובר עליהם חייב מיתת בית דין, ויש עבירות שחייב עליהם מיתה בידי שמים, או כרת. עונש רוב העבירות קל יותר וחייב עליהם מלקות בלבד.

=== הגדרת מזיד ===
בהלכות תערובות בדין ביטול איסור לכתחילה נערכו דיונים וניתנו גדרים לשוגג (וכתוצאה מכך גם למזיד):

# אם לא הבחין כלל שבפעולה שהוא עושה הוא מבטל את איסור.
# אם טעה בדין, כלומר שחשב שמותר לבטל איסור - לפי הט"ז אף זהו בכלל שוגג, וכך הסכימו רוב הפוסקים.
# ידע שהאיסור שייך במקרה הנדון, אך שכח מכך ועבר עליו. לפי פמ"ג, ערוך השולחן, כה"ח (מא) ועוד אחרונים ומוסכם למעשה.

=== עדים והתראה ===

העובר במזיד על אחד מהלוואים מתחייב בעונש, ישנם לאווים שהעונש עליהם מיתה, וישנם לאוים שהעונש עליהם הוא מלקות. אך ישנם שני תנאים הנצרכים, על מנת שבית הדין יוכלו להעניש את החוטא באחד מהעונשים הללו, הראשון הוא שני עדים שאכן האדם עבר על העבירה במזיד. ותנאי שני הוא שהתרו בו קודם שעבר את העבירה (או תוך כדי דיבור לאחר העבירה), תוכן ההתראה היא שידע שהמעשה זו שעושה הוא עובר על אחת מהעבירות שבתורה, ועונשו הוא במלקות או מיתה. במקרה ואחד מתנאים אלו חסר, אין בית הדין רשאים לעונשו.

=== עונשים ===

כאמור כאשר העבירה נעשית במזיד ישנם עונשים שונים, בהתאם לחומרת העבירה.

בספרו משנה תורה מפרט הרמב"ם 43 חטאים שהמזיד חייב כרת או מיתת בית דין.

ישנם קצת לאווים שאף שהאדם העובר עליהם חייב אך אין עליהם עונש בידי אדם של כרת או מיתת בית דין, אף שעבר עליהם במזיד ובעדים והתראה. והעונש עליהם הוא 'בידי שמים' בלבד, בכלל לאווים אלו ניתן למנות את האוכל מאכל.

=== שוגג, אונס ומתעסק ===
במקביל למזיד, ישנם עוד אפשריות נוספות לעבור עבירה: .
*שוגג - אדם שלא ידע שהמעשה אסור, או שלא ידע את פרטיו.
*אונס - אדם שהוכרח ונכפה עליו לעבור את המעשה, דוגמה: אדם שאיימו עליו במוות לאכול מאכל אסור, אדם שחייב לאכול משום סכנת נפשות (בולמוס - שלא אכל זמן רב, או חולה שהמאכל היחיד שהוא מסוגל לאכול מצד מרקמו וצורתו הוא מאכל שאינו כשר) - אותו אדם יודע שאסור לו, מכיר בחומרת המעשה אך לעיתים אין בידו ברירה אחרת, אלא לאכול את המאכל המדובר.
*מתעסק - במקרה והאדם חשב שהמעשה לפניו הוא מעשה מותר, כגון החותך ירק שחשב שהוא חתוך, והתברר שאינו חתוך. דין המתעסק שפטור מלבד המתעסק באיסורי ערווה ואיסורי אכילה.

== קישורים חיצוניים ==
* 

== הערות שוליים ==

קטגוריה:הלכה
נועם דדון

נועם דדון (נולד ב-20 ביוני 2005) הוא זמר ישראלי ונציג ישראל באירוויזיון הילדים 2018 עם השיר "ילדים כאלה".

== ביוגרפיה ==
נועם דדון נולד בישראל, ומתגורר בירוחם.

==קריירה==
דדון התפרסם ב-2015, בעונה השלישית של "בית ספר למוסיקה". שם עבר את האודישנים והיה התלמיד של הזמרת שרית חדד. הוא הגיע לשלב הגמר של התוכנית וסיים במקום השני.

באפריל 2016 פרסם את שירו הראשון "לחלום אותך". חודשיים אחר כך יצא לרדיו הדואט שביצע עם איציק שמלי לשירו השני "רגע מושלם".

באוקטובר 2016 הופיע בערוץ הראשון בספיישל "כשהיינו ילדים" יחד עם ילדי בית הספר למוזיקה בשיר הנושא של התוכנית "ראש כרוב"

ב-11 בפברואר 2018 פרסם את שירו "הלילה תלבשי לבן".

ב-6 בספטמבר 2018 השתתף דדון בקדם-אירוויזיון הילדים 2018 שנערך בתיאטרון ראסל בעיר רמת גן ושודר בטלוויזיה ב-2 באוקטובר 2018. בקדם, ביצע דדון את השיר "מחכה" של הזמרת ריטה. דדון זכה במקום הראשון ונבחר לייצג את ישראל באירוויזיון הילדים 2018.

ב-8 באוקטובר 2018 פורסם השיר שדדון יבצע באירוויזיון הילדים 2018 "ילדים כאלה" שכתב והלחין עדן חסון שבמקור גם ביצע אותו. ובסוף הוא זכה במקום ה-14 באירוויזיון הילדים 2018.

ב-24 ביוני 2018 הוציא ביחד עם הזמר נתנאל את השיר "אל תשכחי אותנו" של מיסטר הרי, במסגרת הפרויקט "אבק של כוכבים" לחידוש של הלהיטים הגדולים והבלתי נשכחים במוזיקה הישראלית<ref></ref>. 

ב-19 בפברואר 2019 פרסם את שירו "ימים טובים".

==ראו גם==
* אירוויזיון הילדים 2018
* ישראל באירוויזיון הילדים

==קישורים חיצוניים==

== הערות שוליים ==

קטגוריה:זמרים ישראלים
קטגוריה:ילדים ישראלים
קטגוריה:משתתפי בית ספר למוסיקה (תוכנית טלוויזיה)
קטגוריה:משתתפי אירוויזיון הילדים
קטגוריה:ישראל באירוויזיון הילדים
קטגוריה:ירוחם: אישים
קטגוריה:ישראלים שנולדו ב-2005
הלשכה הלאומית למחקר כלכלי

הלשכה הלאומית למחקר כלכלי (באנגלית: National Bureau of Economic Research; NBER) הוא ארגון אמריקאי פרטי ללא כוונת רווח, ועוסק בחקר הכלכלה, ובפרט הכלכלה האמריקנית. המושב נמצא בקיימברידג', מסצ'וסטס.

הארגון נוסד בשנת 1920.

הארגון הוא ארגון המחקר הכלכלי הגדול ביותר בארצות הברית. רבים מחברי הארגון קיבלו פרס נובל לכלכלה.

== חברים ידועים ==

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:מכוני מחקר אמריקאיים
קטגוריה:מכוני מחקר כלכלה
שרגא פביוס פופלס

שרגא פביוס פופלס (1 ביולי 1843 - 23 במרץ 1912) (קרוי גם: שרגא פייביש פופלס, פופליס או פופלעס) היה מראשוני הרופאים בירושלים ומחלוצי רופאי הילדים בירושלים, עבד כרופא ראשי בבית החולים ביקור חולים, ולאחר מכן כממלא מקום מנהל בית חולים שערי צדק.

==ביוגרפיה==
פופלס נולד בקרקוב שבפולין (אז גליציה האוסטרית), לאביו מנחם שהיה חייט.. פופלס גדל בבית דתי ושמר בקפדנות על מצוות הדת. נזהר במשך שנות לימודו בכל חוקי היהדות ובשמירת שבת ואפילו בבחינותיו נזהר לבל יחלל שבת. למד בבית המדרש לרבנים בברסלאו, ובסיום לימודיו האוניברסיטאיים הוסמך לד"ר לפילוסופיה. בהמשך עבר לווינה שם סיים את לימודי הרפואה באוניברסיטת וינה והמשיך לעבוד שנתיים בקליניקה האוניברסיטאית למחלות ילדים. ב-1868 התחתן פופלס עם רבקה לבית נוספלד.

===בארץ ישראל===
ב-1872 עלו בני הזוג פופלס לארץ ישראל, לאחר שהוזמן על ידי חברת התמיכה של יהודי פרנקפורט ואמסטרדם לשמש כרופא בירושלים.

פופלס עבד בבית החולים ביקור חולים, בשנותיו הראשונות נוהל בית החולים על ידי רופאים נוצרים, ורק בשנת 1873 החל לעבוד בו הרופא היהודי פופלס. באותה שנה הכיל בית החולים 18 מיטות, והוא שימש בעיקר לטיפול במצורעים. סכסוכים פנימיים בבית החולים "ביקור חולים" גרמו לפרישתו של מיכל הכהן, מזכיר המוסד (בתואר "סופר"), והוא לקח אתו את ספר הכתובות של הנדבנים בחוץ-לארץ ומסרו למתחרים מ"משגב לדך". גבאי הפרושים עשו בבית החולים כבתוך שלהם, איימו על חולים ורופאים ואף גירשו אותם ואחד מהם אף הכה את השומר וסילק מבית החולים את הרופא הראשי, הד"ר פופלס.

פופלס עבר לבית החולים "שערי צדק", עבד כרופא ילדים וכרופא כללי ומילא את מקום מנהל בית החולים הד"ר משה וולך.

בשבתות היה מבקר את החולים עם הרוקח גמליאל שלאנק ואומר לרוקח את הרצפט בעל פה לבל יצטרך לכתוב. פופלס נמנע מלקחת שכר טרחה בשבת.

פופלס פרסם מאמרים בעיתונות הרפואית שבאוסטריה על מחלות ילדים.

ב-1912 פופלס נפטר בירושלים. פופלס נטמן בבית הקברות היהודי בהר הזיתים. על מצבתו נכתב: "שרגא פייביש פופלס".

פופלס הניח שני בנים: אליעזר, משה שהיה מהנדס, ובת: ביילה נטקין (נפטרה בשנת 1952).

על שמו רחוב במרכז ירושלים.

==הערות שוליים==

קטגוריה:יהודים גליציאנים
קטגוריה:אנשי עליות קדומות לארץ ישראל
קטגוריה:העדה החרדית: אישים
קטגוריה:רופאים ביישוב
קטגוריה:סגל בית החולים ביקור חולים
קטגוריה:סגל המרכז הרפואי שערי צדק
קטגוריה:יהודים הקבורים בהר הזיתים: חלקות החסידים
קטגוריה:התקופה העות'מאנית בארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1843 
קטגוריה:ארץ-ישראלים שנפטרו ב-1912
IC 342

IC 342 היא גלקסיה ספירלית בקבוצת הכוכבים ג'ירף, הנמצאת במרחק של כ-9.9 מיליון שנות אור ממערכת השמש ושייכת לקבוצת מאפיי. 

== היסטוריה ==
לגלקסיה בהירות מדרגה 8.31 והיא הגלקסיה עם הבהירות הנראית הגדולה ביותר בקבוצה. היא התגלתה ב-19 באוגוסט 1892 על ידי האסטרונום ויליאם דנינג, בזמן שחיפש אחר שביט והוא תיאר אותה כעמומה למדי, קטנה מאוד ועם גרעין בהיר יותר במרכזה. בשנת 1895 ג'ון דרייר הכניס אותה לקטלוג האינדקס הראשון תחת הציון IC 342 כשהיא מתוארת כבהירה למדי וקטנה מאוד. הגלקסיה נמצאת רק כ-10 מעלות מעל למישור הדיסקה של שביל החלב, כך שכוכבי שביל החלב והחומר הבין כוכבי שבה בולעים ומפזרים את האור שנפלט מהגלקסיה ומעמעמים את עוצמת ההארה שלה בכ-2.8 דרגות בהירות, ששקולות להפחתת עוצמת ההארה הנראית שלה ביותר מ-90%. אלמלא ההסתרה על ידי שביל החלב, הייתה IC 342 בין הגלקסיות הבהירות ביותר בשמי הלילה עם דרגת בהירות סביב 5.5, כך שניתן היה לראותה אף ללא ציוד עזר, וסביר שהייתה מתגלה יותר מוקדם. הגלקסיה נמצאת כ-3.25 מעלות מדרום לכוכב γ בג'ירף וכ-6.75 מעלות ממערב לכוכב α בג'ירף, שני הכוכבים עמומים וקשים לזיהוי. כ-5.5 מעלות מצפון-מזרח לה נמצאת NGC 1560 שגם כן שייכת לקבוצת מאפיי. ניתן לראות את IC 342 באמצעות משקפת איכותית או טלסקופ חובבים, אבל בשל מיקומה ברקע של שביל החלב, קשה לזהות אותה. 

== תכונות ==
IC 342 בתמונה באור [[תת-אדום של טלסקופ החלל WISE]]
גודלה הזוויתי של IC 342 הוא כ-30 דקות קשת, בערך כמו קוטרו של הירח המלא, שממרחקה שקול לקוטר של יותר מ-85,000 שנות אור, קרוב לקוטר של שביל החלב. באור נראה היא נראית קטנה בשליש, כ-21 דקות קשת בלבד, זאת כי החומר של שביל החלב בולע ומפזר את האור הנראה יותר מאשר אור תת-אדום. מישור הגלקסיה כמעט ניצב לקו הראייה אליה מכדור הארץ, אך למרות זה קשה לזהות את הזרועות הספירליות שלה באור נראה בשל הכוכבים הרבים של שביל החלב וענני האבק והגז שמסתירים אותה, ורק באור תת-אדום ניתן להבחין במבנה הזרועות המורכב שלה במלואו. מסתה של IC 342 מוערכת בכ- מסות שמש, כחמישית ממסת שביל החלב, כאשר כ-2.5% ממסתה או כ- מסות שמש מורכבת מגז מימן חופשי. במרכז הגלקסיה מתרחשת יצירה אינטנסיבית של כוכבים חדשים כאשר ליבת הגלקסיה מהווה אזור H II גדול המכיל כוכבים צעירים מסיביים וחמים רבים, שאורם יוצר את הגרעין הבהיר של הגלקסיה.

IC 342 היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, גלקסיית הפסל, גלקסיית המחוגה, M64, M81, M82, M83, M94, NGC 4945 וקנטאור A.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים ג'ירף
קטגוריה:קבוצת מאפיי
קטגוריה:קטלוגי אינדקס
שנות ה-20 של המאה ה-1

שנות ה-20 של המאה ה-1 היו העשור השלישי של המאה ה-1, החלו ב-1 בינואר 20 והסתיימו ב-31 בדצמבר 29.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
[[טבריה נוסדה בשנת 20 לספירה]]
* 20 - הורדוס אנטיפס, בנו של הורדוס הגדול, מסיים לבנות על החוף המערבי של הכנרת את העיר טבריה, לכבודו של הקיסר הרומי טיבריוס.
* 25 - קיסר סין גואנג וו-די עולה לכס המלוכה ומחדש את שלטונה הקיסרי של שושלת האן המזרחית. העיר לוו-יאנג מוכרזת כבירה.
* 26 - גראטוס מסיים את תפקידו ופונטיוס פילאטוס מתמנה לנציב יהודה
* 26 - הקיסר טיבריוס פורש לאי קאפרי ומותיר את סיאנוס, מפקד המשמר הפרטוריאני כאחראי מטעמו ברומא

== כלכלה ==

== אסונות ==

== התנקשויות, חיסולים, וניסיונות התנקשות ==

[[צליבת ישו. ציור מאת ג'נבטיסטה טייפולו מאמצע המאה ה-18]]
* 29 - על פי המסורת הקתולית ישו הוצא להורג בצליבה על ידי הרומאים בשנה זו.

== מדע וטכנולוגיה ==

== תרבות פופולרית ==

=== ספרות ===
* 23 - סטראבון מסיים לכתוב את גאוגרפיקה

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-1
טייבה אל-אבראהים

טייבה אל-אבראהים (בערבית: طِيبة أحمد الإبراهيم; סביבות שנת 1945 – 28 בדצמבר 2011) הייתה סופרת מדע בדיוני כוויתית אשר כתבה את ספר המדע הבדיוני הראשון אי פעם בכווית.
== חייה ==
בשנת 1980 זכתה במקום רביעי בתחרות הסיפור הקצר מטעם משרד התרבות הכוויתי עבור הסיפור "סעידה". בשנת 1981 זכתה במקום השני באותה תחרות עבור החלק הראשון של הספר "זכרונות המשרת" (مذكرات خادم).
בעקבות פלישת עיראק לכווית באוגוסט 1990, עברה אל-אבראהים להתגורר במצרים. כשחזרה לכווית המשיכה לכתוב, אך החלה גם לעסוק בפוליטיקה.
בשנת 2005 ניתנה לנשים בכווית הזכות להיבחר לפרלמנט, ובשנת 2008 התמודדה אל-אבראהים בבחירות המקומיות באחד ממחוזות כווית. היא חרתה על דגלה את ערכי השוויון בין המינים והפרדת הדת מהמדינה. המצע כלל בין היתר הגבלת נישואי הגבר לאישה אחת בלבד והבטחת זכויות האישה בעת גירושים.

אל-אברהים קיבלה תעודת הערכה על תרומותיה לאומנות ולספרות.

טייבה אל-אבראהים נפטרה בשנת 2011 בגיל 66.

== ביבליוגרפיה ==
* "קללת הכסף" (لعنة المال)
* 1979 - "קוצים של אביב" (أشواك الربيع)
* 1986 - "האדם החיוור" (الإنسان الباهت)
* 1990 - "האדם המגוון" (الإنسان المتعدد)
* 1990 - "הכחדת האדם" (انقراض الرجل)
* "זכרונות המשרת" (مذكرات خادم)
* 1995 - "צללי האמת" (ظلال الحقيقة)
* 1998 - "הכפר הסודי" (القرية السرية)
* "לב אכזר" (القلب القاسي)
* "היזהר פן תהרוג" (حذار أن تقتل)

== הערות שוליים ==

קטגוריה:פמיניסטיות כוויתיות
קטגוריה:פוליטיקאיות כוויתיות
קטגוריה:סופרות כוויתיות
קטגוריה:סופרי מדע בדיוני
קטגוריה:ילידות 1945
קטגוריה:כוויתים שנולדו במאה ה-20
קטגוריה:נפטרות ב-2011
קטגוריה:נפטרים ב-2011
קטגוריה:כוויתים שנפטרו במאה ה-21
רדקום

רדקום בע"מ () היא חברה העוסקת בפיתוח מערכות ניתוב וניהול תעבורה ברשתות תקשורת.

==היסטוריה==
רדקום נוסדה בשנת 1991 על ידי זהר זיסאפל (מבעלי קבוצת רד-בינת). החברה גייסה מימון בין השאר מקרנות הון הסיכון הישראליות "סטאר" ו"פולריס".

בספטמבר 1997 הונפקה בנאסד"ק וגייסה 21.9 מיליון דולר לפי שווי שוק של 91 מיליון דולר. בין השנים 2006–2009 נסחרה החברה גם בבורסה לניירות ערך בתל אביב כמניה דואלית, ואף נכללה במדד ת"א 100.

משרדיה הראשיים ממוקמים ברחוב ראול ולנברג ברמת החייל תל אביב. בנוסף, לחברה יש משרדים בניו ג'רזי, ארצות הברית, דלהי בהודו וסאו פאולו ברזיל.

באוקטובר 2017 ביצעה רדקום גיוס הון בהיקף של 28 מיליון דולר על ידי הנפקת מניות בנאסד"ק.

==מוצרים== 
רדקום מספקת פתרונות לניטור ובחינת תעבורה ברשתות תקשורת.

המוצרים הראשונים שפיתחה היו ציוד חומרה לאבחון ובדיקת רשתות WAN ,LAN ו-ATM. מוצרים המשמשים בשלבי פיתוח ציוד הרשת, התקנתו ותחזוקתו השוטפת ומאפשרים איתור תקלות ברכיבי הרשת השונים. תחום המוצרים השני אליו נכנסה היה מוצרים לניהול איכות העברת הקול ברשת האינטרנט ושירותי ערך מוסף אחרים.

בעשור השני של המאה -21 החלה רדקום לספק פתרונות בתחום של וירטואליזציה של רשתות תקשורת (NFV - Network Functions Virtualization) , כלומר מעבר לפתרונות תוכנה בענן, וזניחת ציוד התקשורת בבעלות עצמאית של ספק התקשורת.

==קישורים חיצוניים==
* 

==הערות שוליים==

קטגוריה:ישראל: תעשייה
קטגוריה:חברות תוכנה ישראליות
קטגוריה:חברות ישראליות הנסחרות בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:תל אביב-יפו: חברות
קטגוריה:קבוצת רד-בינת
קטגוריה:ישראל: חברות שהוקמו ב-1991
שנות ה-30 של המאה ה-1

שנות ה-30 של המאה ה-1 היו העשור הרביעי של המאה ה-1, החלו ב-1 בינואר 30 והסתיימו ב-31 בדצמבר 39.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
====אירועים פוליטיים משמעותיים====
* 30 - הרומאים מקימים את העיר טורנה (בבלגיה של ימינו)
* 30 - ראשית הנצרות: תארוך של הדרשה על ההר (אם כי חלק מן החוקרים שוללים תארוך זה); תחילת כהונתו של פטרוס הקדוש (עד שנת 67 או 64)
* 31 - נפילת סיאנוס כשליט למעשה של האימפריה הרומית.
* 32 - תחילת כהונת פטרוס הקדוש כאפיפיור
האימפריה הרומית בשנת 37
* 18 במרץ 37 – קליגולה מוכתר לקיסר

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== ספרות ===
* 30 - תרגום ראשון של משלי איזופוס ללטינית

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-1
שנות ה-40 של המאה ה-1

שנות ה-40 של המאה ה-1 היו העשור החמישי של המאה ה-1, החלו ב-1 בינואר 40 והסתיימו ב-31 בדצמבר 49.

== אירועים בולטים בעולם ==

===מלחמה ופוליטיקה ===
====מלחמות====
* 40 – הרומאים כובשים את מרוקו
* 42 – הרומאים משתלטים על סאוטה שבצפון אפריקה. הטריטוריות שכיום מכונות מרוקו ואלג'יריה הופכות להיות פרובינקיות רומאיות
* 43 – הרומאים פולשים לאיים הבריטיים והופכים אותם לפרובינקיה רומית.
* 44 – יהודה מסופחת מחדש לאימפריה הרומית לאחר מותו של אגריפס הראשון, תחילת תקופת הנציבות השנייה, הנציב החדש - פאדוס

====סכסוכים לאומיים ואזוריים====
====אירועים פוליטיים משמעותיים====
* 41 – בעקבות רצח קיסר רומא קליגולה הוא מוחלף בקלאודיוס
* 44 במרץ - מלך יהודה אגריפס הראשון נפטר ממחלה .
* 48 – קומאנוס מחליף את טיבריוס יוליוס אלכסנדר בתפקיד נציב יהודה
* 49 – סנקה מתמנה למורהו של נירון הצעיר
* 49 – קלאודיוס, קיסר רומא, נושא לאישה את אחייניתו אגריפינה הצעירה.
* 49 – גירוש היהודים מרומא.
* 49 – נירון מתארס לקלאודיה אוקטאביה, בתו של הקיסר קלאודיוס.
* 49 – בבריטניה, המושל הרומי פבליוס אסטוריוס סקפולה, מייסד את הקולוניה הרומית קאמולודונום (כיום קולצ'סטר). ורולמיום (כיום סנט אלבנס) מוקמת כמוניקיפיום.
* 49 – הלגיון הרומאי מתכנס בדרום ווילס כהכנה לפלישה לשטחו של השבט הסילורי.
* 49 – האיגרת אל הגלטים, מספרי הברית החדשה, נכתב, כנראה, בשנה זו.
* 49 – הנצרות מתפשטת באירופה, בייחוד ברומא ופיליפי.

== כלכלה ==

== אסונות ==

== התנקשויות, חיסולים, וניסיונות התנקשות ==

[[קליגולה]]
* 24 בינואר 41 – הקיסר הרומי קליגולה נרצח על ידי אנשי המשמר הפרטוריאני ובהם מפקדם קאסיוס כיריאה, לו נהג קליגולה ללעוג, בשל היותו כביכול מפונק ורכרוכי. הוא נרצח בעת שחזר מן התיאטרון, והובל על ידי שומריו דרך מסדרון ארוך ומבודד. לאחר רציחתו רצחו הקושרים אף את אשתו קיסוניה ואת בתו התינוקת.

== מדע וטכנולוגיה ==

== תרבות פופולרית ==

=== ספורט ===
* 49 – נערכת האולימפיאדה ה-207.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-1
ג'ואל קנטור

ג'ואל (יואל) קנטור (באנגלית: Joel Kantor; נולד ב-26 באוקטובר 1948 במונטריאול) הוא צלם ואמן וידאו ארט ישראלי ממוצא קנדי. על יצירתו זכה בשנת 1986 בפרס ז'ראר לוי של מוזיאון ישראל.

==ביוגרפיה==
קנטור נולד בשנת 1948 במונטריאול שבקנדה, למד לימודי אמנות ומשפטים באוניברסיטת מקגיל. הוא איבד את ידו בתאונת סקי מים בגיל 14. בשנת 1976 עלה לישראל והתגורר בקיבוץ כפר מנחם. בין השנים 1980-1982 למד צילום במכללה אקדמית הדסה ירושלים. בתחילת דרכו עבד כצלם ב בלשכת העיתונות הממשלתית בזמן מלחמת לבנון הראשונה. במהלך השנים שימש קנטור כמורה לצילום בבצלאל, מוסררה בית הספר הרב תחומי לאמנות וחברה ע"ש נגר, המרכז האקדמי לעיצוב ולחינוך ויצו חיפה ובית הספר סם שפיגל לקולנוע ולטלוויזיה. קנטור מתגורר היום בשכונת קטמון בירושלים.

ב-1986 הציג קנטור תערוכת יחיד במוזיאון ישראל בשם "צילומים מישראל", התערוכה עוררה מחלוקת ודיון ציבורי כיוון שהציגה תיאור ראשון מצולם של גילויי אלימות ישראלית כלפי פלסטינים.

קנטור זכה בפרס ז'ראר לוי מטעם מוזיאון ישראל (1986), במקום הראשון בתחרות הבינלאומית לצילום של "בני ברית" (1991)
ובמענק "קרן ארטור גולדרייך" מטעם "בצלאל" (1999). ב-2009 זכה בפרס מפעל הפיס לאמנים מצוינים. השתתף בתערוכות יחיד ובתערוכות קבוצתיות בישראל ומחוצה לה.

==תערוכות יחיד==
* ג'ואל קנטור: צילומים מישראל, מוזיאון ישראל, ירושלים, 1986
* תל אביב אהובתי, קמרה אובסקורה - הגלריה, תל אביב, 1996
* Between Jerusalem and Tel Aviv, המוזיאון להיסטוריה יהודית, אמסטרדם, 1998
* ישועה בינתיים, גלריה עמי שטייניץ לאמנות עכשווית, תל אביב, 2000
* אבודים ונמצאים, גלריה מוסררה, ירושלים, 2002
* החורף האחרון של ירושלים, גלריה "אגריפס 12", ירושלים, 2004
* פנים אל פנים גב אל גב, גלריית הדסה, ירושלים, 2010
* ציור של מילים, המרכז למוזיקה ירושלים במשכנות שאננים, ירושלים, 2014
* מראה תמונות (אוצרת: נאוה ט' ברזני), הגלריה לאמנות במכללת דוד ילין, ירושלים, 2017
* שומר לילה (אוצר: עמיחי חסון), גלריית בית אבי חי, ירושלים, 2018

==עבודות וידאו נבחרות==
* תל אביב מון אמור, 1997
* שוסטר, 1998
* הסיכום של רומן באינבייב, 1998
* שאריות מפיקניק, 1999
* בדמייך חיי, 2000
* הסדנא לציור ורישום, ירושלים, 2003
* אגריפס 12, 2004
* בשביל מוזיאון מונארט, אשדוד, 2006
* יחי-אל, 2008
* סצינות מדהימות מהסטודיו של פסח סלבוסקי, 2010
* MAY I CALL YOU BROTHER, ROBERT FRANK, SANS MUSIQUE, 2017

==ספריו==
* תמונות מארץ ישראל (הקדמה: ישעיהו ליבוביץ), הוצאת אדמה, 1986
* כיין המשומר: מהווי קהילות חסידים בארץ ישראל (הקדמה: יואל רפל), הוצאת אדמה, 1987
* תל אביב מון אמור (הקדמה: דורון רוזנבלום), 1995
* ישועה בינתיים, הוצאת ידיעות ספרים - ספרי חמד, 2000
*Dear Robert, A Correspondence with Robert Frank, ibook, 2014
* ימי קיבוץ, 2021

==קישורים חיצוניים==
* [https://www.joelkantor.com/ אתר האינטרנט של ג'ואל קנטור]
* [https://museum.imj.org.il/artcenter/newsite/he/?artist=%D7%A7%D7%A0%D7%98%D7%95%D7%A8,%20%D7%99%D7%95%D7%90%D7%9C&list= ג'ואל קנטור] במרכז המידע לאמנות ישראלית
* 
* 
* 

==הערות שוליים==

קטגוריה:צלמים ישראלים
קטגוריה:אמני וידאו ארט ישראלים
קטגוריה:מורים לאמנות בישראל
קטגוריה:זוכי פרס ז'ראר לוי
קטגוריה:עולים בשנות ה-1970
קטגוריה:ישראלים ילידי קנדה
קטגוריה:בוגרי אוניברסיטת מקגיל
קטגוריה:בוגרי המכללה האקדמית הדסה ירושלים
קטגוריה:קטמון: אישים
קטגוריה:כפר מנחם: אישים
קטגוריה:ישראלים שנולדו ב-1948
אנקנתובטיים

אנקנתובטיים (שם מדעי: Anacanthobatidae) היא משפחה של דגי סחוס שטוחים מסדרת התריסנאים. הם חיים בכל האוקיינוסים הטרופיים והסובטרופיים והם מרחפים מעל הקרקעית בעזרת סנפיריהם המעוגלים. ברובם הגדול הם שוכני מים עמוקים וחיים בתהומות, קצת מעל 1,000 מטרים. בעבר הם היו חלק ממשפחת התריסניתיים אך הופרדו ועם זאת הם מזכירים אותם מאוד.

בני המשפחה קטנים יחסית באורך של 20-60 סנטימטר, הם בעלי חוטם ארוך ולסתות עם שיניים מחודדות. מאפיינם העיקרי הוא מחסורם בקשקשים גלדיים על עורם הרירי. בדומה לשאר הבטאים הם בעלי 5 חריצי זימים וכולם משריצים צאצאים חיים. הם אוכלי דגים וחסרי חוליות ימיים.

==סוגים==
*סוג ומין יחיד Anacanthobatis marmoratus
*Indobatis ori
*סוג ומין יחיד Schroederobatis americana
*'Sinobatis
*Springeria
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תריסנאים
יוגוסלביה באירוויזיון לרוקדים צעירים

יוגוסלביה נטלה חלק באירוויזיון לרוקדים צעירים 3 פעמים, ב-1987, ב-1989 וב-1991.

== הרקדנים והריקודים שייצגו את יוגוסלביה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!מקום בחצי גמר
!מקום בגמר
|-
| 1987
| ורדנה אוזוסטיק
|Variation from “Le Corsaire”
|מ. פטיפה
|לא התקיים חצי גמר
| -
|-
| 1989
| דינו בסקה
|לא ידוע
|לא ידוע
| -
|לא העפיל לגמר
|-
| 1991
|אנה פבלוביק
|לא ידוע
|לא ידוע
| -
|לא העפיל לגמר
|}

== ראו גם ==
* האירוויזיון לרוקדים צעירים
* יוגוסלביה באירוויזיון

== קישורים חיצוניים ==
* [http://www.youngdancers.tv/ Eurovision Young Dancers] 

קטגוריה:אירוויזיון לרוקדים צעירים
קטגוריה:יוגוסלביה: תרבות
אירוויזיון לרוקדים צעירים 2001

האירוויזיון לרוקדים צעירים 2001 היא התחרות ה-9 של האירוויזיון לרוקדים צעירים. הממלכה המאוחדת אירחה את התחרות בבית האופרה המלכותית, קובנט גארדן, תיאטרון לינבורי .

== פורמט ==
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

=== השופטים ===
המנצח נבחר לאחר הצבעת השופטים. השופטים שהצביעו הם:

* - מתיו בורנה
* - אמנדה מילר
* - מאיאנה גילגוד
* / - סמואל וירוסטיין
* - מוניקה ויאוטה

== מדינות משתתפות ==
18 מדינות השתתפו בתחרות. להלן המדינות שלא העפילו לגמר:
{| class="wikitable sortable"
!מדינה
!אמן
|-
| אוסטריה
|ריינר קרנסטטר
|-
| אירלנד
|שרה ריינולדס
|-
| 
|מרינה קוריקאדו
|-
| סלובניה
|אווה גספריק
|-
| 
|אולגה טסימורטה וטינה נשיקה
|-
| 
|טייל דולן
|-
| אוקראינה
|לאוניד סאראפונוב
|}

=== גמר ===
אל הגמר העפילו 11 מדינות.

{| class="wikitable sortable"
!סדר
!מדינה
!אמן
!ריקוד
!כוריאגרף
!מקום
|-style="font-weight:bold; background:gold;"
|04
| פולין
|דוד ומרצין קופינסקי
|"Brothers"
|א. וסלובסקי
| 1
|-style="font-weight:bold; background:silver;"
|01
| 
|ג'אוריין ורבורגן
|"Hyperballad"
|ג. ורבורגן וג. אגילסון
| 2
|-style="font-weight:bold; background:#CC9966;"
|11
| 
|מרתה הרמנס וגולן יוסף
|"Perfect Skin"
|א. וובה
| 3
|-
|10
| לטביה
|אנה נוביקובה
|"Solo from Act 3 of Le Corsaire"
|מ. פטיפה
| -
|-
|08
| צ'כיה
|מריק קאספארובסקי וג'ירי פוקורנו
|"Alterego"
|ט. רייצ'סקי וד. סטראנסקי
| -
|-
|09
| אסטוניה
|סרגיי אפקין
|"Franz Variation from Coppelia"
|א. סיינט-לאון
| -
|-
|03
| 
|ג'ואנה נוייטן
|"Angels Fly Low"
|מ. ראוחינן
| -
|-
|02
| 
|טייגו בורדין
|"Tchaikovsky Variation - Pas de Deux"
|ג. בלנצין
| -
|-
|06
| 
|ג'ואן טלנדר ואליזבתה פנקובה
|"At This Point"
|ג. טלנדר וא. פנקובה
| -
|-
|07
| 
|שרה קורה דיינובה
|"Tango Te Amo"
|ל. סמק
| -
|-
|05
| הממלכה המאוחדת
|ג'יימי בונד
|"Seigfried Solo from Act 3 Swan Lake"
|מ. פטיפה
| -
|}

== קישורים חיצוניים ==
* 

== הערות שוליים ==

2001
קטגוריה:לונדון: תרבות
קטגוריה:2001 בממלכה המאוחדת
קטגוריה:הממלכה המאוחדת: תרבות
ארינכובטיים

ארינכובטיים (שם מדעי: Arhynchobatidae) היא משפחת דגי סחוס שטוחים מסדרת התריסנאים החיים בכל הימים ובאוקיינוסים, לעיתים בעומק הים. במשפחה 13 סוגים שבעבר היו חלק ממשפחת התריסניתיים אך בשנים האחרונות הופרדו למשפחה עצמאית. לעומת התריסניתיים, הם בעלי חוטם מחודד יותר וגם רך וגמיש יותר שניצב באותו הגובה של שאר הפלג הקדמי. הם בעלי עיניים קטנות וזנב ארוך וצורת סנפירי החזה שלהם מזכירה יהלום.

אורך מינים אלה משתנה מ-20 ס"מ עד למעל 3 מטרים אצל המין Bathyraja hesperafricana. הם בעלי גוף שטוח עם עיניים למעלה ופה חריצי למטה והם בעלי 5 פתחי זימים. כולם משריצים צאצאים חיים.

==סוגים==
*סוג ומין יחיד Arhynchobatis asperrimus
* Atlantoraja
* Bathyraja
* Brochiraja
* Insentiraja
* Irolita
* Notoraja
* Pavoraja
* Psammobatis
*סוג ומין יחיד Pseudoraja fischeri
* Rhinoraja
*סוג ומין יחיד Rioraja agassizii
* Sympterygia

==קישורים חיצוניים==

קטגוריה:בעלי חיים שתוארו ב-1934
קטגוריה:טקסונים שתוארו בידי הנרי ויד פאולר
קטגוריה:תריסנאים
גורגסיליים

גורגסיליים המכונים גם תריסניות ננסיות (שם מדעי: Gurgesiellidae) היא משפחה של דגי סחוס שטוחים מסדרת התריסנאים החיים בכל האוקיינוסים הטרופיים והסובטרופיים. במשפחה ישנם 19 מינים בשלושה סוגים שבעבר השתייכו למשפחת התריסניתיים אך הופרדו.

בני משפחה זו הם הקטנים ביותר בבני סדרתם. אורכם 20-60 סנטימטר והם בעלי גוף המזכיר צורת לב וכולל סנפירי חזה מעוגלים המופנים אחורה, ראש גדול המסתיים בחוטם גמיש ומחודד, 5 חריצי זימים ופה הנמצא מתחת הגוף ובעל שפתיים בשרניות. זוג סנפירי שת נמצא מאחורי סנפירי החזה ומופנים אחורה והזנב ארוך אך דק וחסר אונות או סנפירים.

הם חיים על קרקעית הים, בדרך כלל מתחת 1,000 מטר לצד מדפי היבשות אך לעיתים גם במים רדודים בעומק 40 מטר. מבנה גופם מאפשר להם לשכב על הקרקעית ו"לזחול" עליה בעודם מחפשים בחול חסרי חוליות שונים ודגי גרם למאכל.

==סוגים==
* Cruriraja - בו 8 מינים
* Fenestraja - בו 8 מינים
* Gurgesiella - בו 3 מינים

==קישורים חיצוניים==

קטגוריה:תריסנאים
בלארוס באירוויזיון הילדים 2018

בלארוס באירוויזיון הילדים 2018 השתתפה עם השיר "Time" שביצע דניאל אלכס יסטרמסקי. השיר סיים במקום ה-11 עם 114 נקודות.

==לפני אירוויזיון הילדים==
===רקע===
השנה, בלארוס מאחרת בפעם השנייה בתולדותיה את אירוויזיון הילדים לאחר שאמרה גם את אירוויזיון הילדים 2010.
השנה זאת השתתפותה ה-14 של בלארוס בתחרות.

===בחירת השיר והנציג===
ב-31 באוגוסט 2018 התקיימה תחרות בה נבחרו שיר ונציג לתחרות. בתחרות התחרו עשרה מתמודדים.

בתחרות זכה דניאל אלכס יסטרמסקי עם השיר "Time" כשסיים עם 16 נקודות.

== באירוויזיון הילדים ==

דניאל אלכס יסטרמסקי הופיע בסדר ה-8 על הבמה, אחרי אזרבייג'ן ולפני אירלנד. בלארוס סיימה במקום ה-11 עם 114 נקודות.

=== נקודות שהוענקו לבלארוס ===
{| class="wikitable"
! colspan="5" |חבר השופטים המבוגר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים הצעיר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים המומחים
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
|
|
|
|
|
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
|
|
|
|
|
|}

=== נקודות שהוענקו על ידי בלארוס ===
{| class="wikitable "
!ציון
!חבר השופטים המבוגר
!חבר השופטים הצעיר
|-
| bgcolor="gold" |12 נקודות
|
|
|- 
| bgcolor="silver" |10 נקודות
|
|
|- 
| bgcolor="#CC9966" |8 נקודות
|
|
|-
|7 נקודות
|
|
|-
|6 נקודות
|
|
|-
|5 נקודות
|
|
|-
|4 נקודות
|
|
|-
|3 נקודות
|
|
|-
|2 נקודות
|
|
|-
|1 נקודות
|
|
|}

==ראו גם==
* אירוויזיון הילדים 2018

קטגוריה:אירוויזיון הילדים 2018
בוני ארונס

בוני ארונס (באנגלית: Bonnie Aarons; נולדה ב-3 ביוני 1959) היא שחקנית קולנוע וסופרת אמריקאית. ידועה בעיקר בשל תפקידיה בסרטים "מלהולנד דרייב", "יומני הנסיכה", "יומני הנסיכה 2: אירוסין מלכותיים" ובתפקיד הנזירה-שֵׁדה הידועה כואלאק בשני הסרטים "לזמן את הרוע 2", "הנזירה" ו״הנזירה 2״.

בנוסף לכך, השתתפה ארונס בסרט "אנאבל 2".

==קורות חיים==
בוני ארונס נולדה ב-3 ביוני 1959, וכבר בצעירותה למדה בבית הספר למשחק בניו יורק סיטי. האנשים אשר למדו איתה אמרו לה לעיתים קרובות כי לא תהיה לה קריירת משחק, בשל המראה החיצוני שלה ובשל אפה. לאחר מכן, מצאה עבודה באירופה כשחקנית בסרטים קצרים.

בשנים הראשונות שלה כשחקנית, השתתפה ארונס בתפקידים משניים במגוון סרטים כגון "מלהולנד דרייב", "יומני הנסיכה", "הפנטזיה של הל", וכולי. בשנת 2016, זכתה ארונס להכרה בינלאומית כאשר שיחקה את ואלאק בסרט האימה שובר הקופות "לזמן את הרוע 2". בין היתר הופיעה ב-"אנאבל 2", ובספין אוף "הנזירה", שהפך לסרט האימה ה-6 הרווחי ביותר בכל הזמנים. שלושת הסרטים הללו נכללו ביקום הקולנועי של לזמן את הרוע.

==פילמוגרפיה==
{| class="wikitable"
!שנה
!שם
!תפקיד
!הערות
|-
|
|יציאה אל עדן
|יצאנית
|
|-
|
|Caged Heat 3000
|מק
|
|-
|
|אלוהים יקר
|אשת הנביא
|
|-
|
|ג'יין המתוקה
|מלצרית
|
|-
|
|דוקטור מלהולנד
|בום
|סרט טלוויזיה
|-
| rowspan="3" |2001
|מלהולנד דרייב
|בום
|
|-
|יומני הנסיכה
|הברונית ג'וי פון טרוקן
|
|-
|הפנטזיה של הל
|חברה מספר 1
|
|-
|
|הסלע של ספקטר
|ורנה פרנץ
|
|-
|2004
|יומני הנסיכה 2: אירוסין מלכותיים
|הברונית ג'וי פון טרוקן
|
|-
|2007
|חותכי ורידים: סיפור אהבה
|מתפללת המשיח
|
|-
|
|אני יודעת מי הרג אותי
|טאנה השמנה
|
|-
|
|נסיעת גיהנום
|חלק מהשדים
|
|-
|
|שאין להעביר
|האישה עם העור הכחול
|
|-
|
|אחד, שניים, הרבה
|האישה בחדר האמבטיה
|
|-
|2009
|קחי אותי לגיהנום
|אמא ובת באירוע שנערך בדקאתלון
|
|-
|2010
|יום האהבה
|גברת משונה
|
|-
|
|דאהמר מול גייסי
|גנרלית אבוגדוס
|
|-
|2010
|פייטר
|קראקדו בוני
|
|-
|2012
|אופטימיות היא שם המשחק
|אמו של רוקי ד'אנג'לו
|
|-
|
|אהבה בטעות
|כתבת מספר 2
|
|-
|2016
|לזמן את הרוע 2
| rowspan="3" |נזירה-שד / ואלאק
|
|-
|2017
|אנאבל 2
|
|-
|2018
|הנזירה
|
|-
|
|האלים והסודות של עדי שנקר
|
|
|-
|2023
|הנזירה 2
|נזירה-שד / ואלאק
|
|-
| rowspan="2" |TBA
|Masha's Mushroom
|סיביל
|בשלבי הפקה
|-
|Camp Pleasant Lake
|אזמרלדה
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:יוטיובריות אמריקאיות
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
טריגונים קוצני-גב

טריגונים קוצני-גב (שם מדעי: Platyrhinidae) היא משפחת דגי סחוס שטוחים מסדרת הטחנאים, אך ייתכן ששייכים לסדרת הרינופריסטיים. במשפחה זו 4 סוגים בשני מינים, מרביתם בסוג Platyrhina. הם נפוצים בעיקר במי האוקיינוס השקט המרוחקים מהיבשה, או שהם חיים לצד מדפי היבשת בעומק הים.

בצורתם הם דומים לגיטרנאים אך הם שייכים לטחנאים וקרובים יותר לטריגוניים האמיתיים. אורכם יכול להגיע למטר וחצי והם בעלי סנפירי חזה מעוגלים וקצרים, סנפירים קטנים מאחורי החזה המופנים אחורה ופלג גוף אחורי קטן וארוך בעל 2–3 אונות קטנות כשהזנב מכיל 2 אונות. צבעם של רבים מהם מתאים לצבע החול ועוזר להסוואתם.

הם חיים על קרקעית הים ומשתמשים בסנפיריהם כדי לנוע במים ולחפש חסרי חוליות או דגים למאכל.

==מיון==
*משפחה טריגונים קוצני-גב (Platyrhinidae)
**סוג Platyrhina
***מין Platyrhina hyugaensis
***מין Platyrhina sinensis
***מין Platyrhina tangi
**סוג ומין יחיד Platyrhinoidis triseriata

==קישורים חיצוניים==

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:טחנאים
הולנד באירוויזיון הילדים 2018

הולנד באירוויזיון הילדים 2018 השתתפה עם השיר "Samen" אותו ביצעו הצמד מקס ואנה. השיר סיים במקום ה-14 עם 91 נקודות.

==לפני אירוויזיון הילדים==
===בחירת השיר והנציג===
ב-29 בספטמבר 2018 התקיימה תחרות לבחירת השיר והנציג לתחרות.

בתחרות זכו מקס ואנה עם השיר "Samen" שסיימו עם 34 נקודות.

====השירים המשתתפים====
{| class="wikitable sortable"
! rowspan="2" |סדר
! rowspan="2" |מבצע
! rowspan="2" |שיר
! colspan="3" |ניקוד
! rowspan="2" |סה"כ
! rowspan="2" |מקום
|-
! חבר המושבעים הצעיר
! חבר המושבעים המבוגר
! קהל
|-
|1
| Remix
| "What Girls Do"
|8
|9
|9
|26
|3
|-style="font-weight:bold; background:gold;"
|2
| אנה ומקס
| "Samen"
|12
|10
|12
|34
|1
|-
|3
| Kiya
| "Butterflies"
|9
|8
|8
|25
|4
|-
|4
| אנה
| "Touch Each Other's Heart"
|10
|12
|10
|32
|2
|}

== באירוויזיון הילדים ==

מקס ואנה הופיעו בסדר ה-6 על הבמה, אחרי רוסיה ולפני אזרבייג'ן. הולנד סיימה במקום ה-13 עם 91 נקודות.

=== נקודות שהוענקו להולנד ===
{| class="wikitable"
! colspan="5" |חבר השופטים המבוגר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים הצעיר
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
| valign="top" |
| valign="top" |
| valign="top" |
| valign="top" |
| valign="top" |
|-
! colspan="5" |חבר השופטים המומחים
|-
! width="20%" |12 נקודות
! width="20%" |10 נקודות
! width="20%" |8 נקודות
! width="20%" |7 נקודות
! width="20%" |6 נקודות
|-
|
|
|
|
|
|-
! width="20%" |5 נקודות
! width="20%" |4 נקודות
! width="20%" |3 נקודות
! width="20%" |2 נקודות
! width="20%" |1 נקודות
|-
|
|
|
|
|
|}

=== נקודות שהוענקו על ידי הולנד ===
{| class="wikitable "
!ציון
!חבר השופטים המבוגר
!חבר השופטים הצעיר
|-
| bgcolor="gold" |12 נקודות
|
|
|- 
| bgcolor="silver" |10 נקודות
|
|
|- 
| bgcolor="#CC9966" |8 נקודות
|
|
|-
|7 נקודות
|
|
|-
|6 נקודות
|
|
|-
|5 נקודות
|
|
|-
|4 נקודות
|
|
|-
|3 נקודות
|
|
|-
|2 נקודות
|
|
|-
|1 נקודות
|
|
|}

==ראו גם==
* אירוויזיון הילדים 2018

קטגוריה:אירוויזיון הילדים 2018
פנראיים

פנראיים (שם מדעי: Zanobatidae) היא משפחת של דגי סחוס מסדרת הטחנאים בתוכה סוג יחיד - פנראי (Zanobatus) ובו שני מינים, כאשר בתחילה נחשב המין Zanobatus schoenleinii ליחיד במשפחתו, אך בעקבות מחקרים הופרד מין נוסף ממנו - Zanobatus maculatus. ייתכן שהם שייכים לסדרת הרינופריסטיים. הם קרובים מאוד למשפחה טריגונים קוצני-גב.
== מאפיינים ==
מינים אלה חיים במי האוקיינוס האטלנטי שלחופי מערב אפריקה בין מרוקו לאנגולה בימים טרופיים וידועים ממחקרים שבוצעו על המין Z. schoenleinii. 

אורכם מגיע עד 60 סנטימטרים והם בעלי גוף שטוח ומעוגל בצבע חום כהה עד שחור ומעט מנומר. כמו מרבית הבטאים הם משריצים צאצאים חיים ונמצאים בצמוד לקרקעית, שם הם מחפשים על החולות חסרי חוליות ודגים למאכל.

==מינים==
*Zanobatus maculatus
*Zanobatus schoenleinii

==קישורים חיצוניים==

קטגוריה:בעלי חיים שתוארו ב-1913
קטגוריה:טקסונים שתוארו בידי סמואל גארמן
קטגוריה:טחנאים
הגבול הבלקני

הגבול הבלקני (ברוסית: Балканский рубеж; בסרבית: Балканска међа) הוא סרט מלחמה ודרמה רוסי בבימויו של אנדריי וולגין, המוקדש למבצע החשאי לכיבוש נמל התעופה סלאטינה בקוסובו במהלך המלחמה של נאט"ו ביוגוסלביה. אירועים אלה היו לעימות המסוכן ביותר ולהחמרה הגדולה ביותר ביחסים בין רוסיה לבין מדינות המערב מאז משבר הטילים בקובה.

בטקס פרסי נשר הזהב הרוסי ה-18, שנערך בינואר 2020, הסדרה זכתה בפרס נשר הזהב בקטגוריית עריכת הסאונד הטובה ביותר. בשנת 2020 שודרה בסרביה גרסה מורחבת כמיני-סדרת טלוויזיה בת 4 פרקים, בהפקת רשת RTS הסרבית.
== תקציר עלילת הסרט ==
יוגוסלביה, 1999. כוח משימה רוסי במסגרת כוח האכיפה מקבל פקודה להשתלט על נמל התעופה סלאטינה בקוסובו ולהחזיק בו עד להגעת תגבורת. אבל האובייקט האסטרטגי מהווה אתר חשוב מאוד גם עבור מפקדי השדה האלבנים ומפקדי נאט"ו בשטח. כוח המשימה נאלץ לחתור למגע עם האלבנים והחיילים הרוסים מוצאים עצמם מנהלים קרב גם נגד כוחות נאט"ו. העולם שוב ניצב על סף פרוץ מלחמה גדולה באירופה. מפקד כוח המשימה, אנדריי שטאלוב, לא מתעניין בפוליטיקה שמתנהלת מאחורי הקלעים: בשדה התעופה, בין בני הערובה נמצאת גם החברה שלו יאסנה.
== צוות השחקנים ==
* אנטון פאמפושני - אנדריי "שטאי" שטאלוב, לוחם יחידת העלית של המודיעין הצבאי הרוסי
* גושה קוצנקו - אלסן-בק "בק" יבחויב (מבוסס על יונוס-בק יבקורוב)
* מילוש ביקוביץ' - ווק מאיבסקי, שוטר סרבי
* רומן קורצין - ניקולאי פולטוראצקי, מפקד גדוד
* מילנה ראדולוביץ' - יאסנה בלאגוייביץ', רופאה
* דמיטרי פריד - ד"ר שטרן, רופא שווייצרי
* סרגיי מארין - איליה "סלוש" סלאשצ'ב
* גויקו מיטיץ' - גוראן מיליץ', ראש תחנת המשטרה הסרבית
* רבשאנה קורקובה - ורה קורבאייבה, צלפית
* סבטלנה צ'ויקינה - מרתה, רופאה
* אמיר קוסטוריצה - נהג מונית (הופעת קמע)
* אנה צ'פמן - כתבת חדשות (הופעת קמע)

== קישורים חיצוניים ==

* 
* [https://russia.tv/brand/show/brand_id/63493/ "הגבול הבלקני"] באתר רוסיה-1
* קדימונים: [https://youtu.be/EYQnmQaIp6Q קדימון 1], [https://www.youtube.com/watch?v=IveL8FkbbTA קדימון 2] באתר יוטיוב

== הערות שוליים ==

קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטי דרמה רוסיים
קטגוריה:סרטי 2019
קטגוריה:סרטים ברוסית
קטגוריה:סרטי VGTRK
קטגוריה:סרטים רב-לשוניים
קטגוריה:סרטים שצולמו בבלגרד
קטגוריה:סרטים שצולמו ברוסיה
קטגוריה:סרטים סרביים
טריגונוריניים

טריגונוריניים (שם מדעי: Trygonorrhinidae) היא משפחת של דגי סחוס מסדרת הגיטרנאים או שאולי שייכים לסדרה רינופריסטיים (Rhinopristiformes). במשך שנים הם היו חלק ממשפחת הגיטרניים אך שלושה סוגים ושמונה מינים הופרדו ממנה ב-2016. מינים אלה מכונים גם בטאי בנג'ו, עקב מבנה גופם המזכיר את הכלי. 
== מאפיינים ==
אלו בטאים בינוניים בגודלם שיכולים להגיע לאורך 1.5 מטר. גופם צר ובעל אונות כמו של דגי גרם אך פלג הגוף הקדמי רחב ומעוגל בהרבה משל רוב הגיטרנים ומזכיר את הטריגוניים. סנפירי החזה שלהם מעוגלים אך הם בעלי קצוות חדים והחוטם מחודד אך נוקשה. כמרבית הבטאים הם בעלי 5 חריצי זימים והם משריצים צאצאים חיים.

רוב זמנם הם נמצאים על קרקעית הים או בין סלעים ועשבי ים, בהם הם מחפשים טרף של סרטנים, רכיכות ודגי גרם שונים. 

==מיון==
*משפחה טריגונוריניים (Trygonorrhinidae)
**סוג Aptychotrema 
***מין Aptychotrema rostrata 
***מין Aptychotrema timorensis
***מין Aptychotrema vincentiana
**סוג Trygonorrhina
***מין Trygonorrhina dumerilii
***מין Trygonorrhina fasciata 
**סוג Zapteryx 
***מין Zapteryx brevirostris 
***מין Zapteryx exasperata 
***מין Zapteryx xyster
==קישורים חיצוניים==

קטגוריה:טקסונים שתוארו בידי פיטר לסט
קטגוריה:בעלי חיים שתוארו ב-2016
קטגוריה:גיטרנאים
שנות ה-50 של המאה ה-1

שנות ה-50 של המאה ה-1 היו העשור השישי של המאה ה-1, החלו ב-1 בינואר 50 והסתיימו ב-31 בדצמבר 59.

== אירועים בולטים בעולם ==

===מלחמה ופוליטיקה ===
====מלחמות====
* 50 - הלגיון הרומי, תחת פיקודו של מושל בריטניה פבליוס אסטוריוס סקפולה, פותחים במערכה צבאית נגד השבטים הסילורים בדרום ויילס, אשר הונהגו על ידי קרטקוס.
* 51 - בבריטניה, המושל פבליוס אוסטריוס סקפולה מביס את קרטקוס והשבטים הסילורים בטריטוריה של השבטים האורדוביקים במרכז ויילס. קרטקוס מחפש מקלט אצל קרטימנדואה, מלכת השבטים הבריגנטים בצפון אנגליה, אבל היא בעלת ברית של הרומאים ומוסרת אותו לידיהם.

====סכסוכים לאומיים ואזוריים====
====אירועים פוליטיים משמעותיים====
העולם בשנת 50 לספירה
* 50 - קלן מקבלת מעמד של עיר.
* 50 - הרומאים מקימים את המבצר (קסטלום) אוטרכט, על גבול הריין, כיום בהולנד.
* 50 - קלאודיוס, קיסר רומא, מאמץ את נירון, בנה של אשתו השלישית, אגריפינה הצעירה.
* 50 - לונדיניום (כיום לונדון), איסקה דומניאורום (כיום אקסטר), טריפונטיאום (ליד רוגבי של ימינו) ומצודת מנדואסדום (כיום את'רסטון) נוסדות.
* 50 - קלאודיוס, קיסר רומא, ממנה את אגריפס השני למושל כלקיס.
* 51 - הקונסולים הרומאים: הקיסר קלאודיוס וטיטוס פלביוס אספסיאנוס (לימים קיסר רומא התשיעי).
* 51 - קרטקוס מובל בשלשלאות במצעד הניצחון של קלאודיוס ברומא, אך נוכח התנהגותו המכובדת מחליט הקיסר לחוס על חייו ונותן לו ולמשפחתו לחיות ברומא כאזרחים חופשיים.
* 51 - וונונס השני, מלך האימפריה הפרתית, מת. בנו, וולוגסס הראשון, עולה לשלטון.
* 51 - השליח פאולוס מתחיל את משימתו השנייה.
* 51 - באיגרת אל הגלטים תומך פאולוס בהפרדה בין היהדות לנצרות.
* 52 - נחקק החוק האוסר על הוצאה להורג של עבד זקן או נכה.
* 52 - יוחנן בן נדבאי, הכהן הגדול בירושלים, נשלח לרומא בעקבות תלונות כנגדו על היותו אדם אלים.
* 52 - פליניוס הזקן כותב על המלחמות הגרמניות.
* 52 - אנטוניוס פליקס מתמנה לנציב יהודה.
* 52 - טירידאטס הראשון, אחיו של וולוגאסס הראשון, עולה לשלטון בארמניה כיריבם של הרומאים.
* 52 - בבריטניה, המושל פבליוס אסטוריוס סקפולה מת בזמן מערכתו נגד השבטים הסילוריים בדרום ויילס. בעקבות מותו, הלגיון השני אוגוסטה הרומאי מובס בקרב מול הסילורים. מחליפו, אאולוס דידיוס גאלוס, מדכא את המרד ומשמר את הצלחות האימפריה שהושגו עד כה, אך לא מחפש הישגים חדשים.
* 52 - היואג'ו שו, הגאזטיר הסיני הראשון, יוצא לאור.
* 52 - תומאס הקדוש, אחד משנים עשר שליחיו של ישו, מגיע לקודוגאלור שבהודו, כדי להפיץ את הבשורה הנוצרית.
* 13 באוקטובר 54 – נירון קיסר עולה לכס השלטון ברומא

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

* 55 - לראשונה הכנת מים ב"בוילר" (מתקן לחימום מים) בפומפיי

== תרבות פופולרית ==

=== דת ===
* 51 - האיגרת הראשונה אל התסלוניקים, מספרי הברית החדשה, נכתב.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-1